 Akụkọ dị mkpaNdi ọkaikpeỌkaikpe ukwu Naịjirịa were nọrụ ịnọchịte anya Walter Onnoghen bụ Ibrahim Tank Muhammad, eduola ndị ga-anọ nisi ikpe ntuliaka niyi ọrụ.Atụmatụ a bu ihe Onnoghen na-ahazi ime taa bụ ụbọchị iri abụọ na isii nke ọnwa Jenụwarị 2019, tupu Onyeisiala Muhammadu Buhari achụpụ ya nakụkụ maka ebubo na ọ dara iwu.Ndị eduru niyi ọrụ bụ mmadụ 250, nke onyeisi na ndị nkwado so nime ha.Nke a nabịa ka ụlọ mmekọrịta Amerịka na Naịjirịa dị nAbuja dere na etu Onyeisiala Buhari si wepụ Onnoghen na-ama ha obi jijijji.Ha sị ka Naịjirịa mee ihe etu o kwesịrị maka okwu a, ma mekwa ya ọsịsọ.Notu aka ahụ, nagbanyeghi na Nigerian Bar Association katọrọ mwepụ Onnoghen, ọkammụta Itse Sagay ekwuola na Buhari nwere ikike ime ihe o mere.Sagay sị na Onnoghen dara iwu, ma kweta na ya dara iwu, nke mere na o kwesịghịzị ịnọ nọkwa dịka ọkaikpe ukwu nke Naịjirịa.Nnia Nwodo sị ka ntoroọbịa kaa obiNdị ntoroọbịa ụwa ọhụrụ adịghịzị aka obi ka ndị gbooOnyeisi Ohanaeze ndị Igbo bụ Nnia Nwodo kwuru nke a na mkparịtaụka ya na BBC nwere.Ọ kọwara na ndị chịrị Igbo na gboo na-ebido nokoroọbịa ahazi makwa chịa obodo dịka Nnamdi Azikiwe na ndị ọzọ siri mee.Negwuregwu,Naomi Osaka akwụrụla dịka eze ka ọ pịapụrụ Petra Kvitova maburu iko nasọmpi tenis bụ Australian Open.Cheta na Osaka bụzị onye mbụ na tenis ugbua, pịapụkwara Serena Williams nasọmpi US Open nafọ gara aga.Atiku, Saraki na PDP akatọọla BuhariMkpọtụ ka na-ada banyere nwezuga onyeisiala Muhammadu Buahri mere Ọkaikpe ukwu Naịjirịa bụ Walter Onnoghen.Onye na-azọ ọchịchị nokpuru PDP bu Atiku Abubakar katọrọ atụmatu ahu ma kwuo na o na egosi aka ike.  PDP na onyeisi ndi omeiwu naijiria bụ Bukola Saraki sokwa katọ nnapu ọkwa a emere Ọkaikpe Onnoghen.PDP gara nihu kwuo na ha ga-akwụsị achụmnta vootu ruo abalị abụọ iji gosi iwe ha maka ihe mere.Pati Moghalu na Durotoye abịakọtala ọnụMmadụ abụọ na-azọ ọkwa onyeisiala bụ Kingsley Moghalu na Fela Durotoye ekwekọrịtara na ha ga-anyukọ mamịrị ọnụ ịhụ na ọgbara ụhụhụ ga-enye ha ihe ha na-achọ.Ozi a si nỌnu onye na-ekwuru pati YPP bụ Bishop Amakiri na nke ANN bụ Emmanuel Dania sị na ha abịakọtara iweputa atụmatụ ha kpọrọ THE Force.Trump ekwerela ka ụlọọrụ gọọmenti Amerịka gbapeeỤlọ ọrụ gọọmentị agbapela na mba Amerịka ka omere ụbọchị iri ato na atọ onyeisiala Trump na ndi omeiwu bidoro ndọrọndọrọ ego o chọro ka eji rụọ mgbidi na oke ala ha na mba mexico.Mgbape bịara nazụ ulo omeiwu ukwu nake obele binyere aka niwu ga-enye ohere ka enwete ego a ga-eji kwuo ndi ọrụ ụgwọ.Sanchez dị ọkụ ụnyaahụAlexis Sanchez lagachiri ama egwuregwu ọ nọbu mgbe Manchester United na Arsenal zutere ụnyaahụ.Agbanyeghị na ndi na-akwado Arsenal na-akwa ya emo, Sanchez gbapere goolu na asọmpị ahụ Man U ji ọkpụ goolu atọ asatara ọtụ si Arsenal ka nụ.Gee akụkọ ndị a ebe a:Ihe nkiri taa: 